[ca] L'origen de l'actual Cos de Mossos d'Esquadra ha estat objecte d'anàlisis, estudi i debat des de la segona meitat del segle XIX fins als nostres dies. Una gènesi que s'ha vist enfosquida a causa de diverses circumstàncies històriques que, mitjançant la present tesi, pretenem donar llum. L'estudi sobre aquesta matèria ha versat tradicionalment sobre la seva controvertida data de fundació, sobre la família Veciana, i sobre el nombre d'esquadres que es van projectar, inicialment, en la proposta presentada per la Reial Audiència a instàncies del capità general de Catalunya l'any 1719. Aquests tres pilars han fonamentat els treballs realitzats fins a la data; uns estudis que concloïen amb la instauració de les esquadres al Principat de Catalunya, però sense analitzar aspectes tan rellevants com el paper que aquesta força va jugar al llarg del conflicte bèl·lic que la va engendrar: la Guerra de la Quàdruple Aliança. Aquesta tesi, 1719: La Guerra de la Quàdruple Aliança i l'origen dels Mossos d'Esquadra, demostra científicament i documentalment, que l'origen del Cos de Mossos d'Esquadra l'hem de cercar el 21 d'abril de 1719, i que el seu promotor fou el marquès de Castel-Rodrigo, capità general de Catalunya, en el marc d'una guerra. No obstant això, al marge de desmitificar dates i personatges històrics que enterboleixen el veritable origen d'aquesta institució, la present tesi doctoral analitza en profunditat el seu procés de creació, la seva organització, la jerarquia i el seu desplegament territorial, aprofundint, per primera vegada, en l'activitat policial i militar duta a terme per les esquadres durant la guerra. Una investigació que ens ha permès elaborar el perfil de l'esquadrista de 1719, fonamentant-nos en l'extracte social i en el pensament polític dels membres que nodrien les files d'aquesta força policial. Així doncs, la present tesi doctoral pretén establir definitivament els orígens d'una institució policial genuïnament catalana que, gairebé ininterrompudament, ha vigilat i protegit Catalunya durant els últims 300 anys.

[en] The origin of the present corps of Mossos d'Esquadra has been subject of analysis, research and debate since the second half of the nineteenth century up to present times. The issue has been darkened due to different historical circumstances. This thesis aims at shedding some light onto the matter. Many studies have been traditionally devoted to finding out the exact foundation date of the police institution as well as to tracing Veciana family, whose members were the first to set up and display the organization. Another aspect which has been under discussion among scholars is the number of squadrons which were first created under the new Reial Audiencia, the high court or general government in 1719. The high court followed the instructions of capità general, both military and civil high command of Catalonia. These have been the issues which have interested most scholars so far; They overlooked or dismissed other important aspects such as the important role of the new police force in the Quadruple Alliance war. Such a conflict was partly responsible for the setting up of the institution. The present thesis 1719: The Quadruple Alliance War and the origin of Mossos d'Esquadra, proves thoroughly that the origin of the police corps has to be found on April 21st 1719 amidst a war of international scope. Its main promoter was marquis of Castel-Rodrigo, captain general of Catalonia. Aside from demystifying dates and historical characters that blur the actual origin of the institution, the present doctoral thesis deeply analyses its creation process, how it was organized, the organizational chart and territorial deployment. It goes in depth for the first time in the police and military activity carried out by the squadrons during the war. The research has enabled us to develop a policeman profile in 1719 based on the social origin and political thought from the members who were enlisted in this police force. To sum up, the present doctoral theses aims at stablishing definitely the origins of a true Catalan police corps, which almost steadily has been serving and protecting Catalonia for the last three hundred years.